Skooldae word moontlik ‘n uur langerSkooldae sal moontlik vanaf volgende jaar met tot ‘n uur verleng moet word met die toevoeging van ‘n verpligte derde Afrika-taal tot die kurrikulum. Angie Motshekga, die minister van basiese onderwys, het onlangs aangekondig dat Afrika-tale as onderrigtaal vanaf volgende jaar vir alle leerders tussen graad 3 en 12 verpligtend sal wees. Paul Colditz, die uitvoerende hoof van die Federasie van Beheerliggame van Suid-Afrikaanse Skole (Fedsas), het aan OFM gesê daar sal ‘n tekort wees aan onderwysers wanneer die derdetaal-beleid volgende jaar by 15 000 skole in die land geïmplementeer word. Klik hier om na ŉ klankgreep van Colditz se onderhoud met OFM te luister.